Dis nou of nooit, het die akteur en vervaardiger Tim Theron besluit toe hy besef dis tyd om kilo’s af te skud.
Al is dit vir hom die lekkerste rol om pa van Sophia (3) en Migael (18 maande) te wees, het twee woelwaters in die huis die laaste paar jaar sy tyd om te oefen beperk.
“Skielik bereik ’n mens ’n punt waar jy besef jy lyk nie meer soos wat jy graag wil lyk nie,” vertel Tim.
Dis toe dat hy in Februarie by die gewese Mnr. Suid-Afrika en persoonlike afrigter Dieter Voigt begin oefen het.